《次韵侄端臣晚行南溪》
宋代·范浚

幽草转溪路，瘦藤扶我行。鯈鱼知有乐，鸥鸟共忘情。

嵂崒望中色，𨊵辀何处声。赏心成朗咏，巢鹤不须惊。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。